Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 411

1. Létesítés, kialakítás 1.1.1. Élelmiszer forgalmazására szolgáló üzletet a külön jogszabályok elõírásainak megfelelõen kell építeni. Az üzletet ott szabad telepíteni, ahol a forgalmazásra kerülõ élelmiszereket a környezetbõl származó szennyezés nem veszélyezteti, és a forgalmazási tevékenységhez szükséges vízellátás a közegészségügyi, állategészségügyi és környezetvédelmi követelményeknek megfelelõ hulladék-, valamint szennyvízelhelyezés és energia biztosított. 2003/91. szám 1.1.2. Vezetékes ivóvízellátással nem rendelkezõ területen az épület vízellátását megfelelõ kiképzésû, ivóvíz minõségû vizet szolgáltató kútból házi vízvezeték kialakításával kell megoldani. 1.1.3. Élelmiszer árusítására és tárolására épülõ új épület (helyiség) kijelöléséhez, újonnan épülõ vagy átépítésre kerülõ helyiség terveinek jóváhagyásához és üzembe helyezéséhez — az egyéb szakhatósági engedélyeken felül — az intézet és állati eredetû élelmiszert forgalmazó egységek esetében az állomás elõzetes engedélye is szükséges. Az újonnan épülõ vagy átépítésre kerülõ helyiségeknél az országos településrendezési és építési követelményekben foglaltakat, valamint a mindenkor érvényes normákat közegészségügyi és munkavédelmi szempontból is maradéktalanul érvényesíteni kell. Az illetékes hatóságok az engedélyezés ügyében helyszíni szemle alapján döntenek. 1.2. A belsõ helyiségek kapcsolódása olyan legyen, hogy a tiszta és szennyezett mûveletek, illetve útvonalak elkülönüljenek. 1.3. Új építmény kialakításánál, a meglévõk átalakításánál az áruátvételhez külön gazdasági bejáratot kell építeni, az 1—2 személyes, elõkészítést nem végzõ, csak csomagolt élelmiszert forgalmazó üzletek kivételével. 1.4. A vásárlókosarak és -kocsik tisztításához hidegmeleg folyóvízzel ellátott zuhannyal felszerelt helyet, helyiséget kell biztosítani az önkiszolgáló boltokban és az élelmiszer-áruházakban. 1.5.1. A technológia szerint vízigényes helyiségekben legyen folyóvíz-vételi lehetõség és a padozat megfelelõ lejtéssel csatornaszemmel ellátott padlóösszefolyóba vezesse a szennyvizet. A zöldség-gyümölcs elõkészítõbõl, a húselõkészítõbõl a szennyvizet közcsatornába vezetés elõtt közvetlenül kialakított homok-, illetve zsírfogón át kell bevezetni. 1.5.2. Az üzletben a takarítás céljára szolgáló, tömlõvéges és légbeszívó szeleppel ellátott vízvételi helyet, valamint kiöntési helyet kell kialakítani. 1.5.3. Az üzletben minden olyan munkahelyen, illetve közelében, de legfeljebb 3 méteren belül, ahol élelmiszer elõkészítését, kimérését, adagolását, csomagolását végzik, kézmosót kell felszerelni. 1.5.4. Élelmiszer kiméréséhez, adagolásához, elõkészítéséhez használatos edények, eszközök, gépek tisztításához-fertõtlenítéséhez megfelelõ méretû, legalább kétmedencés mosogató és csepegtetõtálca felszerelése szükséges. 1.5.5. Az üzletben a takarításhoz, a mosogatáshoz és a kézmosáshoz hideg-meleg folyóvíz, keverõ csaptelep biztosítása szükséges. 1.6. A hulladék gyûjtését üzleten belül és kívül úgy kell megoldani, hogy az a környezetet ne szennyezze. A gyûjtõés tárolóedényeknek jól záródó fedéllel ellátottaknak, résmentes kialakításúaknak kell lenniük, könnyen tisztítható, fertõtleníthetõ anyagból kell készüljenek. A gyûjtõedények lábbal mûködtethetõk kell legyenek. A hulladékgyûjtõ-tároló edények tárolására vízvételi és szennyvíz-elvezetési lehetõséggel kialakított, zárható tároló helyet kell kialakítani.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes